ኢትዮ ተሌኮም ለሀገሪቱ ዕድገት ውጤታማ ስራ እያከናወነ ነው – ዶ/ር ደብረጽየን ገ/ሚካኤል
-መረጃን ለህብረተሰብ ግልፅና ተደራሽ በማድረግ የሀገሪቱ ሁለገብ ዕድገት ለማሳካት ውጤታማ ስራ ማከናወኑን የመገናኛና ኢንፎርሜሽን ቴልኖሎጂ ሚኒስትር ገለጹ ፡፡የፌደራልና የክልሎች የኢትዮጵያ ኮሙኒኬሽን ቴክኖሎጂ ሰራተኞችና አመራሮች የ2008 በጀት ዓመት አፈጻጸም ግምገማና የምክክር አውደ ጥናት ከትናንት ጀምሮ እያካሄዱ ናቸው ፡፡የመገናኛና ኢንፎርሜሽን ቴልኖሎጂ ሚኒስቴር ዶክተር ደብረፅዮን ገብረሚካኤል እንደገለጹት፤ ኢትዮ ቴሌኮም ውጤት ተኮር አሰራርን መሰረት አድርጎ ባከናወናቸው ስራዎች ከተለያዩ የዓለም አገሮች ስምንት የእውቅና ሽልማቶች አግኝቷል፡፡በአፍሪካ ከናይጀርያ ቀጥሎ የሁለተኛ ደረጃ የዓቅም ግንባታ ዕውቅ መሰጠቱንም ጨምረው አመልክተዋል፡፡ ኢትዮ ተሌኮም መረጃን ለህብረተሰብ ግልፅና ተደራሽ በማድረግ የሃገሪቱ ሁለገብ እድገት ለማሳካት ከ20 በላይ አፕሊኬሽኖች ለተጠቃሚ አድርሷል ብሏል ፡፡ደረጃ በደረጃ እያሻሻለም የማትሪክ ተፈታኞች ውጤት የተመደቡበት ዩንቨርስቲ በየቤታቸው ሆነው በሞባይል እንዲያውቁ ማስቻሉን አብራርተዋል ፡፡የሚኒስቴር መስራያቤቱ የ2008 በጀት ዓመት ዕቅድና አፈፃፀም እና የክልሎች ግምገማ ደግሞ በገጠር ቀበሌዎች የሁለገብ የመገናኛ አገልግሎትና የለሁሉ አገልግሎት አሰጣጥ ፤የስኩል ኔትና ወረዳ ኔት መሰረተልማት አጠቃቀም በሚሉ ነጥቦች ላይ እየተወያየ መሆኑ ተመልክቷል ፡፡እንደዚሁም የማህበረሰብ መረጃና ሬድዮ ጥሪ ማዕከላት ፤የባክአፕ እና የአዲስ ኢሜል አፕሊኬሽኖች፤የስርአተ ፆታ ማካተት እና ለክልሎች በውክልና ስለተሰጠ ስልጣን ዙርያ ውይይቱ እየተካሄደ መሆኑ ነው የተገለጸው ፡፡ይህ ከሐምሌ 27 ጀምሮ ለሶስት ቀናት እየተካሄደ ያለው ግምገማና ምክክር ነገ ይጠናቀቃል ተብሎ ይጠበቃል ዋልታ እንደዘገበው  ፡፡      